**Starosta obce na základe** **UZNESENIA VLÁDY SLOVENSKEJ REPUBLIKY č. 693 z 28. októbra 2020 k návrhu na ďalšie rozšírenie opatrení v rámci vyhláseného núdzového stavu podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov vyhláseného uznesením vlády Slovenskej republiky č. 587 z 30. septembra 2020, na základe vyhlášky č. 16 Úradu verejného zdravotníctva Slovenskej republiky a na základe zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, oznamuje občanom, že**

-**obecný úrad bude od 02. novembra 2020  do 8. novembra pre verejnosť zatvorený, vybavovať svoje záležitosti je potrebné telefonicky 055/6970190, 0556970205 , alebo poštou, alebo elektronicky :** **obecsemsa@mail.t-com.sk****,**

**- v súrnych prípadoch sa obmedzenie nevzťahuje na osobu, ktorá sa preukáže potvrdením o negatívnom výsledku RT-PCR testu vykonaným od 29. októbra 2020 do 1. novembra 2020 alebo certifikátom vydaným Ministerstvom zdravotníctva SR s negatívnym výsledkom antigénového testu certifikovaného na území Európskej únie na ochorenie COVID-19 vykonaným od 29. októbra 2020 do 1. novembra 2020 subjektom podieľajúcim sa na celoplošnom testovaní „Spoločná zodpovednosť“,**

- pokiaľ  nemusíte súrne chodiť na úrady, tak nechoďte, úrady verejnej a štátnej správy obmedzujú otváracie hodiny, preto si overte situáciu telefonicky, resp. emailom,

- žiadame obchodné prevádzky v obci o zvýšenú dezinfekciu priestorov, nákupných košíkov

 – občanov prosíme používať ochranné rúška na verejnosti, aby tak chránili seba aj svojich blízkych,

- taktiež odporúčame sledovať aktuálne usmernenia ministerstva zdravotníctva a hlavného hygienika – aktuálne informácie nájdete na stránke obce.

**Vážení občania, máme pred sebou zložité obdobie, preventívnymi opatreniami vieme urobiť veľa, veľa však závisí aj od našej disciplíny, je potrebné k danej situácii a opatreniam pristupovať zodpovedne, ak nemusíme,  prosím zbytočne necestujme, prosím dodržiavajme zásady hygieny. Želáme si, aby sme danú situáciu spoločne v pokoji a bez vážnych následkov zvládli.**